Gintaro stadionas (Kaunas)

Gintaro stadionas – įvairios pakirties stadionas Kaune, Taikos pr. 131. Šalia futbolo aikštės, už 150 m įrengta tarptautinius išmatavimų standartus atitinkanti beisbolo aikštelė. Stadione žaidžia daugkartinis Lietuvos čempionas Kauno beisbolo klubas „Lituanica“.http://beisbolaskaune.lt/sekancios-rungtynes-vel-kaune/ Futbolo lauke žolės veja prižiūrėta, sėdimų vietų nėra, išlikę betoniniai buvusių žiūrovų tribūnų karkasai.

Stadionas plyti kelių profesinių mokyklų kaimynystėje. Tai buvęs profesinių mokyklų stadionas, kuriame buvo žaidžiamas futbolas, vyko lengvosios atletikos ir kitos varžybos. Sovietmečiu sporto bazę prižiūrėjo 4 žmonės. Šiuo metu profesinės mokyklos, pačios sunkiai išsilaikydamos, sporto aikštynams lėšų skirti neišgali. Nesaugomas stadionas seniai siaubiamas.

 Istorija 

Įrengtas vėlyvuoju sovietmečiu, kai jį valdžiusi „Gintaro“ sporto draugija čia persikėlė iš Santakos stadiono. 1990 m. stadione buvo sintetine danga iškloti bėgimo takai, tačiau pats stadionas buvo apkrautas statybiniu laužu.Adolfas Aleksiejūnas. „Jeigu čia stadionas, aš – turkų sultonas“. 

2010 m. Kauno miesto savivaldybė kartu su Lietuvos sporto universitetu, Kauno apskrities beisbolo klubu, Kauno sporto klubu „Gintaras“, viešąja įstaiga „Sporto olimpas“ ir Kauno miesto neįgaliųjų draugija įsteigė viešąją įstaigą „Kauno sporto miestelis“. Ši įstaiga savo funkcijos neatliko ir stadionas liko apleistas, todėl 2016 m. stadionas ir kiti sporto įrenginiai buvo perduotas Švietimo ir mokslo ministerijai.Griūvantis stadionas – ministerijos rankose. 2016-05-23, Diena.lt (tikrinta 2024-05-03).

Beveik 11 ha apleistame sklype Kauno miesto savivaldybės taryba buvo patvirtinusi modernaus sporto centro lengvaatlečiams ir kitų sporto šakų atstovams viziją. Tačiau nė nepradėtas įgyvendinti projektas – jis įšaldytas, seno stadiono likučiai dūla, sporto miestelio idėją jau keletą metų skandina buvusių žemės savininkų ambicijos ir nesibaigiantys teismų procesai.http://lzinios.lt/lzinios/Gimtasis-krastas/Aistros-del-apleisto-stadiono Nutarta teritoriją paimti visuomenės poreikiams. Dar vienas teismų maratonas prasidėjo, kai savivaldybė ilgam laikotarpiui panaudai perdavusi dalį minėtos teritorijos sumanė ją susigrąžinti iš sporto klubo „Gintaras“.

Ambicingas projektas, skambiai pavadintas „Kauno sporto miesteliu“, yra įstrigęs. Sklypas buvo tapęs bešeimininkiu – kadangi buvo išregistruotas, jis netapo nei sporto klubo, nei valstybės nuosavybe.

 Galerija 

 Šaltiniai 

 Nuorodos 
 Fotoreportažas: Kauno „Gintaro“ stadionas

Kategorija:Kauno stadionai